লুইস সুয়ারেজ

লুইস আলবের্তো সুয়ারেস দিয়াস (আমেরিকান স্পেনীয়: [ˈlwis ˈswaɾes]; জন্ম: ২৪ জানুয়ারি ১৯৮৭) একজন উরুগুয়ের পেশাদার ফুটবলার। তিনি উরুগুয়ে জাতীয় দল এবং মেজর লিগ সকার ক্লাব ইন্টার মায়ামির ফরোয়ার্ড হিসেবে খেলেন। তার প্রজন্মের অন্যতম সেরা স্ট্রাইকার হিসেবে গণ্য সুয়ারেস তার কর্মজীবনে ক্লাব পর্যায়ে সাতটি লিগ শিরোপা ও একটি উয়েফা চ্যাম্পিয়নস লিগ শিরোপা এবং উরুগুয়ের হয়ে একটি কোপা আমেরিকাসহ মোট ১৯টি শিরোপা জয় করেছেন। দক্ষ গোলদাতা সুয়ারেস দুটি ইউরোপিয়ান গোল্ডেন শু, একটি এরেদিভিসি গোল্ডেন বুট, একটি প্রিমিয়ার লিগ গোল্ডেন বুট জিতেছেন এবং ২০১৬ সালে লা লিগার পিচিচি ট্রফি জিতে ছয় বছর ব্যাপী লিওনেল মেসি ও ক্রিস্তিয়ানো রোনালদোর দৌড়াত্বের সমাপ্তি ঘটিয়েছেন। সুয়ারেস তার পেশাদার জীবন শুরু করেন উরুগুয়ের নাশিওনাল এর হয়ে ২০০৫ সালে। ২০০৬ সালে তিনি যোগ দেন নেদারল্যান্ডের গ্রোনিঙ্গেন ক্লাবে যোগ দেন। ২০০৭ সালে তিনি আরেক ডাচ ক্লাব আয়াক্স এ যোগ দেন ও ২০১১ পর্যন্ত সেখানে খেলেন। ২০১১ সালে সুয়ারেস ইংলিশ প্রিমিয়ার লিগ এর দল লিভারপুল এ যোগ দেন। সেখানে তিনি ২০১৪ পর্যন্ত কাটান। ২০১৪ সালে লুইস সুয়ারেস স্পেনের লা লিগার দল বার্সেলোনায় যোগ দেন। ২৫ অক্টোবর ২০১৪ বার্সেলোনার হয়ে রিয়াল মাদ্রিদ এর বিপক্ষে তার অভিষেক হয়। সুয়ারেস উরুগুয়ে অনূর্ধ্ব-২০ ও অনূর্ধ্ব-২৩ দলে খেলেছেন। ২০০৭ সালের ৮ ফেব্রুয়ারি কলম্বিয়ার বিপক্ষেতার উরুগুয়ের হয়ে অভিষেক হয়। আন্তর্জাতিক পর্যায়ে সুয়ারেস উরুগুয়ের সর্বকালের সর্বোচ্চ গোলদাতা। তিনি ফিফা বিশ্বকাপের তিনটি আসরে, কোপা আমেরিকার তিনটি আসরে এবং ২০১২ গ্রীষ্মকালীন অলিম্পিক ও ২০১৩ ফিফা কনফেডারেশন্স কাপে তার দেশের প্রতিনিধিত্ব করেছেন। ২০১০ ফিফা বিশ্বকাপে তিনি তিনটি গোল করেন এবং তার দল এই আসরে চতুর্থ স্থান অর্জন করে। ২০১১ কোপা আমেরিকা আসরে সুয়ারেস চারটি গোল করেন ও উরুগুয়ে এই আসর জেতার মধ্য দিয়ে রেকর্ড ১৫ বার কোপা আমেরিকা জয় লাভ করে। সুয়ারেস এই আসরের সেরা খেলোয়াড় নির্বাচিত হন। ব্রাজিলে অনুষ্ঠিত ২০১৪ ফিফা বিশ্বকাপে তিনি তার ৪০তম আন্তর্জাতিক গোল করেন এবং ইতালির রক্ষণভাগের খেলোয়াড় জর্জো কিয়েল্লিনিকে কামড় দেওয়ার জন্য এই আসর থেকে বহিষ্কৃত হন। ২০১৪ সালের ১১ই জুলাই সুরারেজ অপ্রকাশিত বিনিময় পারিশ্রমিকে বার্সেলোনার সাথে পাঁচ বছরের চুক্তি করেন। ফুটবল লিকস-এর একটি ফাঁস হওয়া নথি অনুসারে পারিশ্রমিকের পরিমাণ ছিল £৬৪.৯৮ মিলিয়ন (€৮২.৩ মিলিয়ন), যার ফলে তিনি বিশ্ব ফুটবল ইতিহাসের অন্যতম দামী খেলোয়াড় হিসেবে বিবেচিত হন। বার্সা নিশ্চিত করে সুয়ারেস ২০১৪-১৫ মরসুমে ৯ নং জার্সি পড়বেন। সুয়ারেস ২০১৪ ফিফা বিশ্বকাপে ইতালীয় খেলোয়াড় জর্জো কিয়েল্লিনিকে কামড়ানোর অভিযোগে অভিযুক্ত হওয়ায় এই মরসুমের প্রথম ভাগ খেলতে পারেননি। এই অভিযোগের ভিত্তিতে ২০১৪ সালের ২৬ অক্টোবর পর্যন্ত চার মাসের জন্য তাকে বার্সেলোনায় প্রশিক্ষণ থেকে শুরু করে সকল "ফুটবল-সংক্রান্ত কার্যাবলি" থেকে নিষিদ্ধ করা হয়। এছাড়া এই সময়ের মধ্যে তাকে দর্শক হিসেবেও কোন স্টেডিয়ামে প্রবেশ থেকে নিষিদ্ধ করা হয়। ২০২০ সালের ২৩ সেপ্টেম্বর ইয়ুভেন্তুসে যোগ দিতে ব্যর্থ হলে ও ইতালীয় নাগরিকত্ব অর্জনে প্রতারণার দায়ে অভিযুক্ত হলে তিনি আতলেতিকো মাদ্রিদের সাথে দুই বছরের চুক্তিতে আবদ্ধ হন। ২৭ সেপ্টেম্বর গ্রানাডার বিপক্ষে এই ক্লাবের হয়ে তার অভিষেক ঘটে। ৬-১ গোলে জয় লাভ করা এই খেলায় তিনি দুটি গোল করেন এবং মার্কোস ইয়োরেন্তেকে একটি গোল করতে সহায়তা করেন। (*ক্রিস্তিয়ানো রোনালদোর সাথে যৌথভাবে) টেমপ্লেট:উরুগুয়ে দল ২০১০ ফিফা বিশ্বকাপটেমপ্লেট:উরুগুয়ে দল ২০১১ কোপা আমেরিকাটেমপ্লেট:Uruguay men's football squad 2012 Summer Olympicsটেমপ্লেট:Uruguay squad 2013 FIFA Confederations Cupটেমপ্লেট:উরুগুয়ে দল ২০১৪ ফিফা বিশ্বকাপটেমপ্লেট:Uruguay squad Copa América Centenario টেমপ্লেট:PFA Players' Player of the Yearটেমপ্লেট:FWA Footballer of the Yearটেমপ্লেট:PFA Fans' Player of the Yearটেমপ্লেট:Premier League Player of the Seasonটেমপ্লেট:AFC Ajax Player of the Yearটেমপ্লেট:Liverpool F.C. Player of the Seasonটেমপ্লেট:Dutch Footballer of the Yearটেমপ্লেট:Eredivisie top scorersটেমপ্লেট:Copa America MVPটেমপ্লেট:2012–13 Premier League PFA Team of the Yearটেমপ্লেট:2013–14 Premier League PFA Team of the Yearটেমপ্লেট:2015–16 La Liga Team of the Yearটেমপ্লেট:Premier League Golden Bootটেমপ্লেট:European Golden Shoe টেমপ্লেট:Trofeo EFEটেমপ্লেট:La Liga top scorersটেমপ্লেট:Copa del Rey top scorers